google/wiki40b huggingface dataset:
Frank Cadogan Cowper

Bakgrunn

Cowper ble født i Northamptonshire i 1877 som sønn av Frank Cowper, forfatter av flere romantiske fortellinger, og prestedatteren Edith Cadogen. Etter å ha gått på St John's Wood Art School kom han senere inn på Royal Academy Schools hvor han vant flere priser og medaljer. I seks måneder arbeidet han for maleren og illustratøren Edwin Abbey, medlem av Royal Academy. Deretter reiste han til Italia for å studere de gamle mestre slik mange av hans samtidige hadde gjort før ham.

Karriere

Hans første bilde ble stilt ut ved akademiet da han var 22 år og senere bidro han flere ganger til utstillingene. Han stilte også ut i Paris, Roma og Venezia. Han er representert i Tate Gallery, National Gallery of New South Wales i Sydney i Australia, og flere mindre gallerier i England.
Midtveis i sin karriere skiftet Cowper stil dramatisk med et klart skille mellom hans tidligste verker og de senere. Han begynte  som en romantiker i pre-rafaelittisk stil, men endte opp som maler av vakre, glamorøse kvinner i en overflatisk stil som nedlatende har blitt karakterisert som bilder på «sjokoladebokser».
Som ung kunstner påvirket av pre-rafaelittene var han ekstremt grundig i sitt forarbeide, og i en slik grad at historier ble spunnet om hans arbeid. Det nitide arbeidet han la ned var hovedsakelig av litterær verdi heller enn malerisk. For sitt maleri av kirkegårdscenen fra William Shakespeares skuespill Hamlet fikk han gravd en grav spesielt for seg som forbauset naboene en god del. Da han skulle tolke et bilde av den hellige Frans av Assisi reiste han til Assisi i Italia for nettopp den hensikt. Som modell var en ekte biskop nødvendig, og han fikk Joseph Henry Collins, biskop av Gibraltar, til å stille opp. Bildet, Devil Disgiused as a Troubedor (Djevelen forkledd som trubadur) ble stilt ut i 1907 og ble beskrevet som Årets bilde.
De portretter av rikmannsdøtre som han ble representert i kunstakademiet i hans senere år har blitt karakterisert som av mindre verdi grunnet hans uklare mål ved at han blandet dekorative og realistiske virkemidler, noe ingen av delene tjente på. Tiden for glamorøse bilder og litterære bilder var også sterkt dalende etter 1920. Hans akvareller ble derimot ofte rost.
Cowper levde det meste av livet i London, men flyttet til Cirencester som gammel mann. Han var representert i kunstakademiet i over femti år, og på 1950-tallet representerte han bokstavelig en annen epoke og et annet århundre. Hans største støtte var maleren Evelyn Waugh. Han døde i en alder av 81 år den 20. november 1958.
Lyngby-Taarbæk Brass Band

Lyngby-Taarbæk Brass Band er et brassband etablert i 1989 med base i Kongens Lyngby, Danmark.
Korpset har vunnet en rekke brassbandkonkurranser; deriblant det nasjonale danske mesterskapet. Brassbandet har representert Danmark en rekke ganger i europamesterskapet for brassband.
Dronning Åsas vei (Tønsberg)

Bygninger

Nummer 8 ble Tønsbergs første høyhus, og åpnet i 1962 med 40 leiligheter. Naboblokkene i nummer 6 og 10 sto ferdige i henholdsvis 1964 og 1967. Lavblokkene i nummer 2 og 4 er bygget i 1960.
Zengcheng

Zengcheng (kinesisk: 增城; pinyin: Zēngchéng) er et byfylke i provinsen Guangdong i Folkerepublikken Kina. Den tilhører den subprovinsielle by Guangzhou (Kanton).
Befolkningen var på 785 265 innbyggere i 1999.

Økonomi

Zengcheng er kjent for sin produksjon av jeans; i 2007 skjedde 50 % av landets produksjon der . I juni 2011 var en arbeisderoppstand blant jeansarbeiderne her.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
9K114 Sjturm

9K114 Sjturm (russisk: 9К114 «Штурм»- "sjturm" betyr storm (angrep) på russisk) er et SACLOS bølgeridende og radiostyrt panservernmissil fra Sovjetunionen. GRAU-betegnelsen er 9K114. NATO-rapporteringsnavn er AT-6 Spiral. Missilet i seg selv er kjent som 9M114 Kokon.

Utvikling

Missilet ble utviklet av Kolomna Machine Design Bureau, som også var ansvarlig for 3M6 Shmel og 9M14 Malyutka. Arbeid på missilet begynte i 1967, med håp om å bruke det på Mi-24. Forsinkelser tvang imidlertid fram utformingen av et oppgradert Falanga-system (9M17 Skorpion) ved hjelp av SACLOS-styringssystem som en kompromissløsning. Testing av missilet ble ferdig i 1974, og det ble akseptert inn i tjeneste i 1976. Missilet har ingen direkte vestlig motpart, men i rolle er det nærmest til AGM-114 Hellfire, og styringsmetoden er nærmest til MGM-18 Lacrosse.
9K114 Sjturm ble opprinnelig gitt NATO-betegnelse AS-8, før det ble omdøpt  til AT-6.

Beskrivelse

Missilet kan brukes fra en rekke plattformer, inkludert Mi-24V og fra 1979 også fra den MT-LB baserte 9P149 panserjager. Det er også en maritim versjon av missilet, med utskytningsplattform med seks missiler.
Martin Chalfie

Biografi

Chalfie voks opp i Chicago. Han skrev seg inn ved Harvard University i 1965 med en matematikk som hovedemne, men byttet til biokjemi da det bedre stemte met hans interesse som var kjemi, matematikk og biologi.
Sulitjelma Hotell

Sulitjelma Hotell er et tidligere hotell beliggende i det tidligere gruvesamfunnet Sulitjelma i Fauske kommune.
Huset var tidligere representasjonsskapsbolig for Sulitjelma gruber, etter å ha blitt flyttet til Sulitjelma fra Badderen ved Kvænangsfjorden. I 1903 eller 1906 ble villaen demontert og flyttet fra Badderen for å bli gjenreist i Sulitjelma som ny direktørbolig for Sulitjelma Aktiebolags Gruber.
I 1982 ble villaen omgjort til hotell med 50 sengeplasser, hotellet ble renovert og bygd ut i 1993 slik at den i dag har 60 overnattingsplasser. Hotellet slet med underskudd før Skagen hotell overtok i 2001. Hotellet ble senere gjenåpnet med egen spa-avdeling og bedre lønnsomhet.
På forsommeren 2015 ble hotellet lagt ut for salg. Høsten 2015 ble det offentliggjort at hotellet skulle tas i bruk som asylmottak for syriske flyktninger. I desember 2016 ble hotellet kjøpt opp av foretaket Nordnorsk Mottakssenter, som uttalte til media at foretaket planla å drive asylmottak på stedet.
Inntrøndelag Idrettskrets

Inntrøndelag Idrettskrets er et tidligere organisasjonsledd i Norges Idrettsforbund.
Inntrøndelag Idrettskrets ble stiftet i 1945.
Inntrøndelag Idrettskrets og Namdal Idrettskrets ble slått sammen til Nord-Trøndelag Idrettskrets 25. mars 1979.
Eminent Chinese of the Ch'ing Period

Eminent Chinese of the Ch'ing Period  (1644–1912)  (ECCP) er et biografisk oppslagsverk publisert i 1943 av United States Government Printing Office, redigert av Arthur W. Hummel, Sr., som da var leder av Orientalia Division i Library of Congress i Washington D.C.. Hummels viktigste samarbeidspartnere var dr. Tu Lien-che (杜聯喆) og dr. Fang Chao-ying (房兆楹), Chinese scholars of Manchu descent who were married to each other.
De to bindene på 1103 sider omfatter om lag 800 biografiske skisser over ledende skikkelser fra Qing-dynastiet (Ch'ing) (1636–1912) i Kina. Artiklene favner han-kinesere, mandsjuer, mongoler og andre personer av indreasiatisk opphav, og dessuten noen europeere. Hver artikkel tar med en kort liste med kilder og sekundærlitteratur. Det er tre registre - personnavn, boknavn og emner.
Pamela Kyle Crossley, professor for kinesisk historie ved Dartmouth College, har utviklet fri software for å søke og lese artiklene online eller å laste ned tekstene for bruk frakoblet. Ettersom verket benytter Wade-Giles-systemet, som etterhvert er blitt fremmedartet for mange lesere, har denne programvaren også pinyinromanisering.

Prosjektets historie

Hummel, som hadde utviklet sine språkkunnskaper som misjonær i Kina, var formann for komiteen for fremme av Chinese Studies under American Council of Learned Societies fra 1930 til 1934. Han samarbeidet med Mortimer Graves, eksekutivdirektør for rådet, om planleggingen av et biografisk oppslasgsverk for Qing, og fikk finansiell støtte fra Rockefeller Foundation. Planene ble satt ut i verket da Hummel ble tilsluttet Library of Congress i 1934.
Den som trykket verket kunne ikke kinesisk. Dr. Tu kompilerte en masterfil for hver kinesiske tegn i teksten. De ble så støpt i Hongkong, en for hver gang skrifttegnet opptrådte. Så ble de satt i individuelle trerammer og nummerert av dr. Tu. Trykkeren satte dem inn for hånd i maskinen. ECCP er ikke desto mindre omtrent feilfri.
Forordet av Hu Shih, en ledende høylært som hadde vært Kinas ambassadør til USA, roste Hummel og de mer en 50 lærde som hadde arbeidet i over ni år på prosjektet. Dette var folk fra USA, Europa og Taiwan. Blant dem var Knight Biggerstaff, Meribeth E. Cameron, Ch'i Ssu-ho, John K. Fairbank, L. Carrington Goodrich, Hu Shih, George Kennedy, Li Man-kuei, Hiromu Momose, Nancy Lee Swann, Teng Ssu-yu, som forberedet materiatet om Taipingopprøret, Earl Swisher, C. Martin Wilbur, Hellmut Wilhelm og J.C. Yang.
11. januar

Navnedag

Børge og Børre
Robert Alexander Nisbet

Bakgrunn

Robert Nisbet ble født i Los Angeles i 1913. Han vokste opp med tre brødre og en søster i Maricopa County, der hans far drev et tømmerlager. 
Hans studier ved Berkeley kulminerte i en doktorseksamen i sosiologi i 1939. Ved Berkeley «fant Nisbet et kraftfullt forsvar for institutioner på mellomnivå i 1800-taletts europeiske konservative tenkning. Nisbet så i tenkere som Edmund Burke og Alexis de Tocqueville—da så godt som ukjente i den amerikanske akademiske velden—et argument for hva han kalte 'konservativ pluralisme.'»

Karriere

Han fikk ansettelse der i  1939. Etter tjeneste i den amerikanske hær under andre verdenskrig, da han var stasjonert på Saipan i Stillehavet, grunnla Nisbet det sosiologiske fakultet ved Berkeley, og var en kort tid dets ordførende. Nisbet forlot et kaotisk Berkeley i 1953 for å bli dekan for University of California i Riverside, og senere rektor. Nisbet forble ved University of California til 1972, da han flyttet til University of Arizona i Tucson. Kort deretter ble han utnevnt til det prestisjefylte Albert Schweitzer-professoratet veid Columbia University.
Etter sin pensjonering fra Columbia i 1978 fortsatte Nisbet sitt vitenskapelige arbeide i åtte år ved American Enterprise Institute i Washington D.C. I 1988 bad president Reagan ham om å holde Jefferson-foredraget innen humaniora, sponset av National Endowment for the Humanities. 
Han døde ved 82 års alder i Washington, D.C.

Idéer

Nisbets første viktige verk, The Quest for Community (1953) konkluderte at de moderea sosialvitenskapers individualisme fornektet en viktig menneskelig dragning mot fellesskap ved å etterlate mennesker uten støtte fra hverandre for å motvirke statens sentraliserende tendenser.
Nisbet ses som etterfølger etter Emile Durkheim i forståelsen av modernw soaiokulturellw systemer og deres tendens. Nisbet, som ofte identifiseres med høyresiden, begynte sin karriere som venstresinnet men sier seg senere å  ha blitt omvendt til en slags konservativ filosofi.
Han intresserte seg særskilt for fremskrittstankens historie og innflytelse.
Nisbet engaajrade seg i mange forskjellige veldedighetsorganisasjoner og grunnla også noen selv.
Han medvirket i tidskriftet Chronicles.
Les Indes galantes

Les Indes galantes er en operaballet av den franske komponisten Jean-Philippe Rameau med libretto av Louis Fuzelier.
Operaen hadde premiere i Théâtre du Palais-Royal med Académie Royale de Musique i 1735, ble oppført mere enn 60 ganger og ble en av Rameaus mest populære. Opprinnelig besto verket av prolog og to entrées, som senere fikk tillagt Les Fleurs og avslutningen Les Sauvages. Settingen er en nordamerikansk skog med indianere, bygget omkring en fredspipeseremoni.
Jinggangshan (Ji'an)

Jinggangshan (井冈山; pinyin: Jǐnggāngshān) er et byfylke i byprefekturet Ji'an i provinsen Jiangxi i Folkerepublikken Kina.
Befolkningen var på 58 790 innbyggere i 1999.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.
Flor (slekt)

Flor (eller Floor) er en norsk slekt som ifølge familietradisjonen skal stamme fra Firenze, og slektsnavnet betyr «fra Firenze». På 15- og 1600-tallet var slektsmedlemmer prester i Norge.
Slektens stamfar Francisco Florentius skal ha vært reformert prest som kom fra Italia til Norge. Sønnen Frans var prest i Nannestad til omkring 1580. Slektsnavnet Flor ble tatt i bruk omkring 1660.
Katharina Andresen

Familie

Katharina Gamlemshaug Andresen er født 21. mai 1995. Hun er av tobakkslekten Andresen,  oldebarn av Johan H. Andresen, tipp-tipp-oldebarn av Johan Henrik Andresen og Anton Klaveness, og tipp-tipp-oldebarn av Nicolai Andresen. Johan Henrik var bror av Nicolay August Andresen, og onkel til Nils August Andresen Butenschøn.
Rolf Theil

Familie

Rolf Theil er gift og har én sønn. Han er i dag bosatt på Jevnaker i Oppland.
Robert Bernard Anderson

Biografi

Anderson var utdannet jurist frad University of Texas i 1932. Etter engasjerte han seg i politikk, advokatpraksis og andre forretningsanliggender i Texas. Under andre verdenskrig var han rådgiver for United States Secretary of War. I februar 1953 ble han førstesekretær for United States Navy under Eisenhowers administrasjon. I mai 1954 forlot han denne stillingen til fordel for Deputy Secretary of Defense, hvorpå han fikk Presidentens frihetsmedalje i 1955. I 1957 ble han valgt som finansminister av president Eisenhower, et embede han holdt til 1961.
Eisenhower uttalte offentlig at han hadde mye til overs for Andersons ferdigheter og mente at han var en av hans førstevalg til å stille som visepresidentkandidat under valget i 1956 hvis daværende visepresident Richard Nixon ville akseptere Eisenhowers forslag om at Nixon kunne forlate embedet til fordel for en ministerplass i forsvarsdepartementet. Richard Nixon frontet likevel muligheten til å stille som visepresident under Eisenhower, og i 1960 da Nixon ble nominert foreslo Eisenhower at han burde velge Anderson som sin kandidat, noe Nixon ikke gjorde og i stedet valgte Henry Cabot Lodge, Jr..
Etter at Anderson forlot stillingen som finansminister i 1961 ble han aktiv innenfor forretningsvirksomhet, investeringer– og bankanliggender, men kom likevel inn i politikken igjen da han takket ja til å utføre enkelte diplomatiske oppdrag på vegne av president Lyndon B. Johnson på slutten av 1960-tallet. Hans karriere endte for øvrig opp i personlig krise og ydmykelse da han ble innlagt på sykehus flere ganger på grunn av alkoholisme. Han ble på midten av 1980-tallet også dømt skyldig og satt i fengsel for å ha brutt flere banklover og for skatteunndragelse, samt for å ulovlig ha operert en Anguilla–registrert bankfilial i New York, noe som førte til at flere investorer mistet formuen sin. Anderson døde den 14. august 1989 i New York på grunn av spiserørskreft.
Romsdal videregående skole

Romsdal videregående skole er en videregående skole i Molde, og en av Møre og Romsdals største skoler
med over 800 elever fordelt på ni utdanningsprogram.

Historikk

Romsdal yrkesskole startet opp i 1962 på Langmyra i Molde og kunne ved opprettelsen tilby fem grunnkurs og to andreårskurs. De første årene kunne de tilby jern og metallinje, bilmekanikerlinje, elektrikerlinje og andre vekslende kurs. I 1969 hadde skolen åtte grunnkurs og tre andreårskurs og ett førsteårskurs å tilby elevene.  
Skolen fortsetter å vokse utover på 1970-tallet. I 1972-1973 kunne skolen tilby opplæring i maskin/mekanikk, bygg og anlegg, sterkstrøm, frisørfag og tegneassistentkurs. Skolen hadde videre andreårskurs i bilmekanikk og elektro sterkstrøm og full treårig utdanning i konfeksjon. I 1976 starta det opp barnepleierutdanning, men den kom ikke ordentlig i gang før i 1980 som en følge av problem med praksisordningen til elevene. Samtidig som skolen skifta navn til Romsdal videregående skole i 1978 fikk skolen også utdanning på tredjeårsnivå i bilmekanikk. Fra skoleåret 1984/1985 kunne skolen tilby treårsskole også i datateknikk. Samme året fikk skolen tilbud utover videregående skole, da den fikk tillagt konfeksjonsutdanning på teknisk fagskolenivå. 
Romsdal videregående hadde i fra 1975 spesialklasse for elever med psykisk utviklingshemming. Klassen ble overført Tøndergård skole fra 1980-1981, men administrert fra Romsdal videregående skole. 
I 1994 ble Romsdal videregående skole sammenslått med Granlia videregående skole og Kviltorp videregående skole. Fra august 2001 ble Nesjestranda videregående skole fusjonert med Romsdal videregående skole.

Arkiv

Arkivet etter Romsdal videregående er i dag en del av Møre og Romsdal fylkeskommunes arkiv som er deponert hos Interkommunalt arkiv for Møre og Romsdal.Det er på omtrent 38 hyllemeter. Arkivet består av møtebøker, kopibøker, journal, saksarkiv, fravær, diverse aldponert hosIKA sdal og utgjør elev- og personalrelatert dokumentasjon og egenprodusert materiale. Ytterår for alt materialet er 1953-2016. Det er store lakuner i arkivmaterialet. Det mangler karakterprotokoller i arkivet som er deponert. Elevdokumentasjon finnes i skolens saksarkiv. 
I avleveringen fra Romsdal videregående skole ble det også deponert arkiv etter Lærlingskolen (Molde tekniske aftenskole), Nesjestranda videregående skole, Kviltorp videregående skole, Granlia videregående skole og Oppfølgingstjensten Region Romsdal (Molde, Aukra, Midsund).
Kebony

Kebony er en norsk treprodusent. Bedriften har sitt utspring i Wood Polymer Technolgies (WPT), som ble stiftet i 1996 og endret navn til Kebony i 2007. Kebony har fabrikk i Skien og kontorer i Oslo.
Kebony har utviklet en miljøteknologi som gir et alternativ til truede tropiske tresorter og tradisjonelt impregnert tre. Dette gjøres ved å oppgradere egenskapene til bærekraftig fremstilt trevirke.I prosessen benyttes en væske utvunnet av planteavfall fra landbruk. Via trykk og vakuum samt varmebehandling bindes væsken til treets cellestruktur for å forbedre egenskapene til trevirket permanent.
Kebony blir fremstilt av furutrær.
Kebonys produkter ble tildelt Svanemerket for «miljøvennlig tremodifisering» og Kebony er FSC- og PEFC sertifisert.
Teknologien er blitt omtalt i flere artikler blant annet i CNN, BBC, The Economist, Financial Times og Washington Post. CNBC Business har listet Kebony som én av 50 bedrifter som kan forandre verden, samt plassert dem som en av Europas 25 mest kreative selskap.Administrerende direktør er Christian Jebsen.
Jacob Møinichen

Jacob Møinichen (født 1680 i Bodin, død ca. 1718) var en norsk embedsmann.
Fra 1717 til 1718 var Møinichen amtmann i Finnmark.
Phileurus bucculentus

Utseende

En middelsstor (ca. 30 millimeter), avlang, halvblankt brunrød til svart hornbille. Hannen har to ganske korte horn i pannen, pronotum har en lengdefure og uthulet foran der det sitter et kort horn, uthulingen fortsetter som en bred fure nesten tilbake til bakkanten. Hodet er fremtrukket til en spiss snute i midten. Pronotums sider er rundede, fint og spredt punktert. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina. Hos hunnen er hornene på hodet kortere, men horn finnes både på hodet og på pronotum.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er utbredt i Argentina
Marenco

Handling

Flyktningen Marenco spilles av Tom Felleghi, som uten pass og slikt, sniker seg inn på et norsk skip der Harald Heide-Steen er kaptein, Rolf Søder er styrmann, Stig Egede-Nissen er chief (telegrafist) og Willie Hoel en med navnet Tjukken.  Rollelisten er lang.

Mottakelse

«Uinteressante mennesker og usammenhengende manus» stod det i kinoannonsene ved Klingenberg kino.
Inga-låmi

Inga-låmi er et skirenn for jenter. Øvelsene er 5 km kostymerenn, 15 km og 30 km klassisk stil. Rennet ble arrangert første gang i 1993. I september 2013 ble arrangementet overført fra Lillehammer Skiklub til Birken AS.
Gjalker

Gjalkeren var den norske middelalderbyens kontrollør av mål og vekt. Handel skulle foregå på en korrekt måte, uten lureri og falskhet. Autorisert mål og vekt var en forutsetning. Gjalkeren hørte til de utøvende bytjenestemennene, som satte kongsmaktens lover og forordninger på dette område i kraft. Kontrolleksemplarer av mål og vekt ble oppbevart hos kongens lagmann, og gjalkeren kontrollerte sine eksemplarer mot disse, og igjen måtte kjøpmennene justere sitt mål og vekt mot gjalkeren.
Aller enklest kan det sies slik: Gjalkeren var middelalderbyens justervesen.
Grønholt flyplass

Grønholt flyplass er en mindre flyplass i Nordsjælland, nær Hillerød.
Den har PPR, det vil si et begrenset antall starter og landinger om året. Landingsbanen ligger 11-29 og er om lag 1 km lang. Det er også taksebane, men disse er ute av bruk for tiden grunnet dårlig vedlikehold. Hvis man letter fra bane 11, vil man etter starten få en imponerende utsikt over Esrum Sø med omgivelser.
C1 Ariete

Historie

I 1984 gikk OTO Melara og Iveco Fiat sammen om å lage et konsern for å utvikle en nye familie kampkjøretøyer for den italienske hæren. Den besto av B1 Centauro 8×8 panserjager, C1 Ariete stridsvogn og VCC-80 stormpanservogn. OTO Merala utviklet stridsvognen og Iveco Fiat utviklet motoren. De første prototypene sto ferdig i 1992.

Teknisk

Vognføreren sitter foran til høyre i skroget, med skytteren og vognkommandøren til høyre i tårnet.  Laderen sitter til venstre i tårnet.
Pansringen er en blanding av stål og komposittmaterialer.
Motoren er en Iveco Fiat V-12 MTCA 12-sylindret turbomatet dieselmotor som gir 1 250 hk ved 2 300 omdreininger/minutt. Den er montert bak i skroget.
Øyr

Øyr (østnorsk ør) er en avsetning av grus og sand langs ei elv. Grusen transporteres ned vassdraget, og avsettes når vannhastigheten blir lav. På Vestlandet har ofte vassdragene så stort fall at avsetningen ikke skjer før elva møter fjorden. På Østlandet og i Trøndelag finner en derimot ører langt oppover i dalene. Ordet kommer fra norrønt eyrr og avleder formen aur som betyr sand. Flere stedsnavn har fått deler av sine navn etter dette, blant annet gjennom endelsene øyra, øyre, samt gitt navn til steder som Solør, Aure, Aurland, Aurskog og Lærdalsøyri.
Etter hvert som handelsprivilegiene ble opphevet på 1800-tallet, vokste det fram mange små tettsteder ved elvemunningene på Nordmøre og i Trøndelag. De fikk ofte navn som endte på -øra/-øyra. Her ble det drevet handel og sagbruksvirksomhet, og det var båtforbindelse med Trondhjem og andre steder. Noen av disse stedene er fortsatt viktige sentra som Sunndalsøra og Kyrksæterøra. Men noen ører ligger nå utenfor allfarvei, med gammel bebyggelse fra en annen tid, som Surnadalsøra og Børsøra.
Con Brio

Con Brio er et norsk blandet kor etablert i Mo i Rana den 9. september 1964, siden 1968 basert i Bodø.
Navnet kommer av latinsk, «med glød». Koret ble i en årrekke dirigert av initiativtakeren Finn Normann Løvdahl, og har i de senere år vært ledet av Ann Kristin Winstad (2002-05) og Pål-Are Bakksjø (2005-2008).
Koret var mottaker av Nordland fylkes kulturpris i 1989 og har utgitt to plater, Engelsk og norsk kirkemusikk, med verk av bl.a. Bjørn Andor Drage (Euridice 1999) og Glød, julesang fra fjern og nær i opptak fra Bodø domkirke og Rønvik kirke (2002). Det har også samarbeidet med jazztrompeter Tore Johansen.
Norgesmesterskapet i skiskyting 2016

Norgesmesterskapet i skiskyting 2016 ble arrangert i Dombås fra 31. mars til 3. april 2016 av Dombås Idrettslag. I tillegg ble det arrangert NM i mix-stafetter i Mo i Rana 7. februar.